text: Ro og fredeligt efterspil til forrygende Rammstein i Horsens
  26 maj 2017 kl. 03.58
  35.000 mennesker nød torsdag aften koncerten med Rammstein på koncertpladsen ved Fængslet i Horsens. Politiet melder om en fredelig aften og nat.
  De 35.000 koncertgæster  havde tilsyneladende fået afløb for al negativ energi under Rammsteins optræden. Selvom mange af gæsterne strømmede ud i nattrelivet, så melder Sydøstjyllands politi om en meget fredelig optakt og efterspil.
  Inden koncerten var der pres på vejnettet mod Horsens - men det alle nåede frem i tide, er politiets vurdering.
  - Under og efter koncerten nød folk det gode vejr, musikken og showet uden aggressioner. Vi har kun et tilfælde, hvor vi måtte uddele en bøde for overtrædelse af ordensbekendtgørelsen, siger vagtchef Mikkel Ross, Sydøstjyllands Politi, fredag morgen til TV SYD.
  